Når Ankermedets Skole og Hedeboskolen samles til Skagen Skole efter sommerferien, så bliver det med ti lærere mindre.

- Det er årets værste dag at være skoleleder i. Det er meget trist at skulle sige farvel til ti kolleger, som har været her i mange år. Det har givet mig søvnløse nætter, siger Birthe Borum til Kanal Frederikshavn. De ti fyrede lærere - og andre lærere, der står i samme situation - har fortrinsret til de ledige stillinger på skolerne i Frederikshavn Kommune. - Jeg er rigtigt ked af, at der ikke er plads til dem mere i Skagen, men jeg håber meget, at de får arbejde på en anden skole i kommunen, selv om det betyder, at de måske skal køre til Frederikshavn eller Sæby, siger Birthe Borum til Kanal Frederikshavn.